《送郑舜举赴阙》
宋代·陈棣

籍甚声名著日边，英辞健笔许谁先。
置之华省星曹上，付以赤墀香案前。
好向从班光玉筍，竚膺蜜炬照金莲。
此行何啻登仙去，愿拜车尘为执鞭。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。